รัฐบาลไทย-ข่าวทำเนียบรัฐบาล-ปลัด มท. ประชุมติดตามการขับเคลื่อนงานสำนักงานปลัดฯ ร่วมกับสำนักงานจังหวัดทั่วประเทศ เน้นย้ำ ร่วมกัน Change for Good สร้างสิ่งที่ดีให้กับสังคมไทย ในวาระ 130 ปี กระทรวงมหาดไทย
วันพุธที่ 23 กุมภาพันธ์ 2565
ปลัด มท. ประชุมติดตามการขับเคลื่อนงานสํานักงานปลัดฯ ร่วมกับสํานักงานจังหวัดทั่วประเทศ เน้นย้ํา ร่วมกัน Change for Good สร้างสิ่งที่ดีให้กับสังคมไทย ในวาระ 130 ปี กระทรวงมหาดไทย
ปลัด มท. ประชุมติดตามการขับเคลื่อนงานสํานักงานปลัดฯ ร่วมกับสํานักงานจังหวัดทั่วประเทศ เน้นย้ํา ร่วมกัน Change for Good สร้างสิ่งที่ดีให้เกิดขึ้นกับสังคมไทย ในวาระ 130 ปี กระทรวงมหาดไทย พร้อมทําหน้าที่บําบัดทุกข์ บํารุงสุข พี่น้องประชาชนอย่างยั่งยืน
วันนี้ (23 ก.พ. 65) เวลา 09.00 น. ที่ห้องประชุมราชบพิธ อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมติดตามการขับเคลื่อนภารกิจสําคัญของสํานักงานปลัดกระทรวงมหาดไทย เดือนกุมภาพันธ์ 2565 โดยมี นายชยาวุธ จันทร นายชัยวัฒน์ ชื่นโกสุม นายอรรษิษฐ์ สัมพันธรัตน์ นายนิรัตน์ พงษ์สิทธิถาวร รองปลัดกระทรวงมหาดไทย นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย พร้อมด้วยผู้ตรวจราชการกระทรวงมหาดไทย ที่ปรึกษาระดับกระทรวง หัวหน้าหน่วยงานในสังกัดสํานักงานปลัดกระทรวงมหาดไทย หัวหน้ากลุ่มยุทธศาสตร์การพัฒนาภาค พร้อมทั้งประชุมผ่านระบบวีดิทัศน์ทางไกลไปยังศาลากลางจังหวัด ทุกจังหวัด โดยมี หัวหน้าสํานักงานจังหวัด ผู้อํานวยการกลุ่มงาน หัวหน้าหน่วยตรวจสอบภายในจังหวัด ผู้อํานวยการกลุ่มงานบริหารยุทธศาสตร์กลุ่มจังหวัด ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้เป็นการประชุมเพื่อติดตามการขับเคลื่อนภารกิจสําคัญของสํานักงานปลัดกระทรวงมหาดไทยประจําเดือนกุมภาพันธ์ 2565 เพื่อติดตาม นําเสนอ แลกเปลี่ยน มุมมองและแนวคิดในการบริหารจัดการนํานโยบายของกระทรวงมหาดไทย และสํานักงานปลัดกระทรวงมหาดไทย ไปขับเคลื่อนการปฏิบัติในระดับพื้นที่ตามบทบาทของสํานักงานปลัดกระทรวงมหาดไทย ทั้งในส่วนกลาง โดยสํานัก กอง และส่วนภูมิภาค โดยสํานักงานจังหวัด ทุกจังหวัด เพื่อสามารถสนับสนุนบทบาทของท่านผู้ว่าราชการจังหวัดในฐานะนายกรัฐมนตรีในระดับพื้นที่ ร่วมทั้งเพื่อบูรณาการขับเคลื่อนนโยบายและภารกิจสําคัญร่วมกับส่วนราชการในสังกัดกระทรวงมหาดไทย และส่วนราชการอื่นในพื้นที่จังหวัด ให้เกิดการปฏิบัติราชการในการบําบัดทุกข์ บํารุงสุข พี่น้องประชาชน อย่างมีประสิทธิภาพ โดยในช่วงต้นของการประชุมได้มอบหมายให้สํานักงานจังหวัดทุกจังหวัดขับเคลื่อนการดําเนินงานด้านสิ่งแวดล้อม ให้แล้วเสร็จภายในวันที่ 1 ส.ค. 65 เพื่อเป็นหนึ่งในการขับเคลื่อนโครงการเฉลิมพระเกียรติ เนื่องในโอกาสมหามคงลเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้แก่ 1) นําเรียนผู้ว่าราชการจังหวัด ประสานให้องค์กรปกครองส่วนท้องถิ่น (อปท.) ทุกแห่ง นําเสนอต่อสภาท้องถิ่น พิจารณาออกเทศบัญญัติ และข้อบัญญัติ กําหนดให้บ้านที่จะขออนุญาตก่อสร้างใหม่ ต้องมีระบบบําบัดน้ําเสียประจําครัวเรือน และในกรณีเป็นบ้านเก่า ให้พิจารณาประสานความร่วมมือกับ อปท. ภาคเอกชน และภาคส่วนต่าง ๆ ปรับปรุงให้มีระบบดังกล่าว 2) รณรงค์ให้ครัวเรือนทุกหลังมีถังขยะเปียกลดโลกร้อน หากครัวเรือนใดมีพื้นที่ที่ไม่สามารถทําได้ ให้ประสานองค์กรปกครองส่วนท้องถิ่นในพื้นที่ จัดถังขยะรวมไว้ในพื้นที่อย่างน้อย 3 ชนิด คือ 1. ถังขยะเปียก เพื่อรวมเศษอาหาร ขยะอินทรีย์ 2. ถังขยะทั่วไป และ 3. ถังขยะอันตราย ตามที่กรมส่งเสริมการปกครองท้องถิ่นได้ซักซ้อมการขับเคลื่อน โดยดึงภาคส่วนต่าง ๆ ร่วมดําเนินการในฐานะอาสาสมัครท้องถิ่นรักษ์โลก (อถล.) ตามระเบียบกระทรวงมหาดไทย ว่าด้วยอาสาสมัครท้องถิ่นรักษ์โลก พ.ศ. 2561 เพื่อรณรงค์ให้เกิดการมีส่วนร่วมจัดการขยะตั้งแต่ครัวเรือนตามหลัก 3ช (3Rs) คือ ใช้น้อย (Reduce) ใช้ซ้ํา Reuse นํากลับไปใช้ใหม่ Recycle จนเป็นวิถีชีวิต รวมทั้งร่วมกับหน่วยงานที่เกี่ยวข้องในพื้นที่ น้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รณรงค์ส่งเสริมให้ทุกครัวเรือนปลูกผักสวนครัวสร้างความมั่นคงทางอาหาร เพื่อให้ทุกอําเภอ ทุกตําบล ในพื้นที่จังหวัดได้พิจารณาโครงการ/กิจกรรมด้านสิ่งแวดล้อม อาทิ ถนน ห้วย หนอง คลอง บึง เพื่อร่วมเฉลิมพระเกียรติในโอกาสฯ ดังกล่าว
นายสุทธิพงษ์ จุลเจริญ ปลัดกระทรวงมหาดไทย ได้กล่าวอีกว่า ในการขับเคลื่อนโครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ประยุกต์สู่ โคก หนอง นา โมเดล ซึ่งเป็นประเด็นการตรวจราชการที่สําคัญของผู้ตรวจราชการกระทรวงมหาดไทยในขณะนี้ สามารถดําเนินการได้ซึ่งจะมีความแตกต่างกันตามภูมิสังคมในแต่ละพื้นที่ และได้กล่าวถึงการบริหารสถานการณ์การแพร่ระบาดของโรคโควิด-19 ที่ในขณะนี้ ศูนย์บริหารสถานการณ์การแพร่ระบาดของโรคโควิด-19 (ศบค.) ได้รายงานจํานวนผู้ติดเชื้อพบว่ามีจํานวนเพิ่มสูงขึ้น จึงให้ทุกจังหวัดใช้กลไกคณะกรรมการโรคติดต่อจังหวัด น้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการรณรงค์ส่งเสริมช่วยกันไล่ตะครุบคนในพื้นที่มาฉีดวัคซีนป้องกันโควิด-19 ให้เป็นไปตามเป้าหมาย เพื่อเสริมสร้างภูมิคุ้มกันหมู่ รวมทั้งต้องระดมสรรพกําลังหน่วยงานในพื้นที่และประชาชนจิตอาสาช่วยกันประชาสัมพันธ์รณรงค์ให้พี่น้องประชาชนตระหนักในสถานการณ์การแพร่ระบาดและไม่ละเลยที่จะปฏิบัติตามหลักป้องกันการติดเชื้อโควิด-19 ขั้นสูงสุด (Universal Prevention) ทั้งการออกจากบ้านเมื่อจําเป็น เว้นระยะห่าง 1-2 เมตร สวมหน้ากากอนามัย ล้างมือบ่อยๆ ด้วยสบู่หรือเจลแอลกอฮอล์ ไม่สัมผัสหน้ากาก หลีกเลี่ยงการออกนอกบ้าน ทําความสะอาดและฆ่าเชื้อพื้นผิวที่ถูกสัมผัสบ่อย ๆ แยกของใช้ส่วนตัวทุกชนิด กินอาหารปรุงสุกใหม่ แยกสํารับใช้ช้อนกลางส่วนตัว หากสงสัยว่าตนเองเสี่ยงตรวจด้วย ATK บ่อย ๆ เพื่อยืนยันว่าติดเชื้อหรือไม่ โดยเฉพาะอย่างยิ่งในการจัดงานประเพณี กิจกรรมรื่นเริงต่าง ๆ ที่ไม่ขัดหรือแย้งกับรูปแบบกิจกรรมที่ ศบค. กําหนด และต้องช่วยกันพิจารณาวางระบบ วิเคราะห์ให้ออกว่าสาเหตุที่เกิดการแพร่ระบาดในชุมชนเกิดจากอะไร ทั้งนี้ เพื่อให้พี่น้องประชาชนสามารถใช้ชีวิตปกติแบบวิถีใหม่ด้วยการป้องกันตนเองได้ เพื่อวิถีชีวิตปกติเดินต่อไปได้ และเศรษฐกิจเดินได้ นอกจากนี้ ได้ด้านการรณรงค์สวมใส่ผ้าไทย ให้ดําเนินการให้เป็นไปตามมติคณะรัฐมนตรี เมื่อวันที่ 9 มิ.ย. 63 ด้วยการรณรงค์เชิญชวนให้คนไทยสวมใส่ผ้าทอไทย เพิ่มขึ้นอย่างน้อยสัปดาห์ละ 2 วัน ซึ่งหากเป็นไปได้ขอให้ได้ช่วยกันสวมใส่ผ้าไทยทุกวัน เว้นแต่วันที่จังหวัดกําหนดให้สวมใส่ชุดตามนโยบายอื่น ๆ เพื่อร่วมกันเผยแพร่ภูมิปัญญาผ้าไทย ส่งเสริมเศรษฐกิจฐานราก สืบสานอัตลักษณ์ภูมิปัญญา สร้างคุณภาพชีวิตที่ดีให้กับผู้ประกอบการผ้าทอ ครอบครัว และชุมชน
ในช่วงท้าย นายสุทธิพงษ์ จุลเจริญ ปลัดกระทรวงมหาดไทย ได้เน้นย้ําการขับเคลื่อนการทํางานเพิ่มเติม ได้แก่ 1) ให้นายทะเบียนท้องที่พิจารณาตรวจสอบติดตามการดําเนินงานของมูลนิธิ สมาคม ต่าง ๆ ให้เป็นไปตามวัตถุประสงค์และตามที่กฎหมายกําหนด และพัฒนาระบบการกํากับดูแลงานสมาคม มูลนิธิ ให้มีประสิทธิภาพ ป้องกันการกระทําผิดกฎหมาย 2) พิจารณาดําเนินการด้านสถานที่เพื่อเฉลิมพระเกียรติพระบรมวงศานุวงศ์เนื่องในโอกาสต่าง ๆ ให้เป็นไปอย่างสมพระเกียรติ และเหมาะสม 3) นําเรียนผู้ว่าราชการจังหวัดในฐานะประธานกรรมการศึกษาธิการจังหวัด ส่งเสริมขยายผลการเผยแพร่องค์ความรู้ในหนังสือประวัติศาสตร์ชาติไทย ฉบับสมบูรณ์ ปี 2564 หนังสือสารานุกรมไทยสําหรับเยาวชน และสารคดีเฉลิมพระเกียรติราชวงศ์จักรีทั้ง 199 ตอน ด้วยกิจกรรมส่งเสริมลดเวลาเรียน เพิ่มเวลารู้ หรือกิจกรรมในลักษณะต่าง ๆ เพื่อให้เด็ก เยาวชน นักเรียน นักศึกษา และพี่น้องประชาชน ได้เรียนรู้ประวัติศาสตร์ของประเทศชาติที่ถูกต้อง รวมทั้งน้อมรําลึกและสํานึกในพระมหากรุณาธิคุณของพระมหากษัตริย์แห่งพระบรมราชจักรีวงศ์ และพระบรมราชวงศ์ทุกพระองค์ ซึ่งเป็นศูนย์รวมและเป็นที่ยึดเหนี่ยวจิตใจของพี่น้องประชาชนชาวไทยและทรงประกอบพระราชกรณียกิจเพื่อประเทศชาติและประชาชนมาโดยตลอด 4) ให้ทุกจังหวัดพิจารณาจัดทําแผนการดําเนินกิจกรรมการพัฒนาคลองเฉลิมพระเกียรติ 70 พรรษา พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2565 ทั้งการสํารวจสถานที่ และระดมสรรพกําลังหน่วยงานที่เกี่ยวข้องร่วมจัดทําแผนพัฒนาอย่างมีส่วนร่วม และ 5) ให้ทุกจังหวัดใช้กลไกศูนย์อํานวยการปฏิบัติการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงระดับจังหวัด (ศจพ.จังหวัด) ในการช่วยเหลือและแก้ไขปัญหาความเดือดร้อนให้กับพี่น้องประชาชนผู้ตกทุกข์ได้ยาก และสํารวจข้อมูล (Re X-Ray) ประชาชนผู้เดือดร้อนมิติต่าง ๆ ในพื้นที่อีกครั้งหนึ่ง เพื่อทําให้มีข้อมูลที่ถูกต้องในการวางแผนการให้ความช่วยเหลือประชาชนต่อไป
โดยในที่ประชุม รองปลัดกระทรวงมหาดไทย ผู้ตรวจราชการกระทรวงมหาดไทย ผู้บริหารหน่วยงานในสังกัดสํานักงานปลัดกระทรวงมหาดไทย และหัวหน้าสํานักงานจังหวัด ได้ติดตามการดําเนินงาน นําเสนอ และแลกเปลี่ยนแนวทางการขับเคลื่อนการดําเนินงานตามภารกิจสําคัญของสํานักงานปลัดกระทรวงมหาดไทย เช่น การเร่งรัดการเบิกจ่ายงบประมาณให้เป็นไปตามแผนปฏิบัติการ การประเมินคุณธรรมและความโปร่งใส ในการดําเนินงานของหน่วยงานภาครัฐ (Integrity and Transparency Assessment: ITA) การขับเคลื่อนการพัฒนาจังหวัดที่มีผลสัมฤทธิ์สูง การขับเคลื่อนปฏิบัติราชการสอดรับกับพลวัตความเปลี่ยนแปลง การขับเคลื่อนโครงการป้องกันและควบคุมโรคพิษสุนัขบ้า ตามโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี การป้องกันและแก้ไขปัญหาโรคอหิวาต์แอฟริกาในสุกรและช่วยเหลือประชาชน การป้องกันและบรรเทาสาธารณภัยที่สร้างความเดือดร้อนกับประชาชน และการสร้างการรับรู้สู่ชุมชน เป็นต้น
“ขอให้พวกเราทุกคนทั้งราชการบริหารส่วนกลาง และราชการบริหารส่วนภูมิภาค ร่วมกัน Change for Good สร้างสิ่งที่ดีให้เกิดขึ้นกับสังคมไทย เนื่องในโอกาสครบ 130 ปี การสถาปนากระทรวงมหาดไทย เราทุกคนจะไม่ทอดทิ้งประชาชน และเป็นข้าราชการที่ดีในพระบาทสมเด็จพระเจ้าอยู่หัว ทําหน้าที่บําบัดทุกข์ บํารุงสุข พี่น้องประชาชน เพิ่มพูนมากขึ้น ๆ เป็นเท่าทวี เพื่อให้พี่น้องประชาชนได้รับการพัฒนาคุณภาพชีวิตที่ดีอย่างยั่งยืน” นายสุทธิพงษ์ฯ กล่าวในช่วงท้าย